CELEX: 62021TN0740
Language: et
Date: 2021-11-19 00:00:00
Title: Kohtuasi T-740/21: 19. novembril 2021 esitatud hagi – Alcogroup ja Alcodis versus komisjon

17.1.2022   
            
            
               ET
            
            
               Euroopa Liidu Teataja
            
            
               C 24/48
            
         
      19. novembril 2021 esitatud hagi – Alcogroup ja Alcodis versus komisjon
      (Kohtuasi T-740/21)
      (2022/C 24/63)
      Kohtumenetluse keel: prantsuse
      
         Pooled
      
      
         Hagejad: Alcogroup (Brüssel, Belgia) ja Alcodis (Brüssel) (esindajad: advokaadid P. de Bandt, C. Binet ja M. Nuytten)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  nõuda menetlust korraldavate meetmete raames komisjonilt välja kõik vaidlustatud otsused;
               
            
                  —
               
               
                  tühistada vaidlustatud otsused;
               
            
                  —
               
               
                  mõista komisjonilt välja kõik käesoleva menetlusega seotud kohtukulud.
               
            
         Väited ja peamised argumendid
      
      Hagejad esitavad hagi esiteks komisjoni otsuse peale, milles kustutakse äriühinguid Abengoa SA ja Abengoa Bioenergia SA üles uuendama teatud tingimustel kokkuleppemenetlust asjas AT.40054 – Ethanol Benchmarks ja teiseks otsuse peale see menetlus uuendada, ning nad esitavad oma hagi põhjenduseks ühe väite, mille kohaselt on rikutud kokkuleppemenetluse valdkonna norme.
      Hagejad väidavad, et vaidlustatud otsuste vastuvõtmisega rikkus komisjon kokkuleppemenetluse valdkonna norme. Nimelt ei luba kohaldatavad normid komisjonil selles menetluse staadiumis kokkuleppemenetlust uuendada ja seda enam välistavad need normid igasuguse arutelu aastatel 2016 ja 2017 esimeses kokkuleppemenetluses edastatud juhtumi põhijoonte üle. Hagejad väidavad ka, et vaidlustatud otsuste tagajärjel rikutakse ilmselgelt nende kaitseõigusi.